4 ತಿಂಗ್ಳಿಂದ ಕೋಮಾದಲ್ಲಿದ್ದ ಯುವತಿ ಸಾಂಗ್ ಕೇಳಿ ಎದ್ದಳು!

ಬೀಜಿಂಗ್: ಎಂತಾ ಕಾಯಿಲೆ ಇದ್ದರೂ ಸಂಗೀತಕ್ಕೆ ಗುಣಪಡಿಸುವ ಶಕ್ತಿಯಿದೆ ಎಂದು ನಾವು ಕೇಳಿದ್ದೇವೆ. ಇದಕ್ಕೆ ಸಾಕ್ಷಿ ಎಂಬಂತೆ ನಾಲ್ಕು ತಿಂಗಳಿಂದ ಕೋಮಾದಲ್ಲಿದ್ದ ಯುವತಿಯೊಬ್ಬಳು ಸಂಗೀತ ಕೇಳಿ ಎಚ್ಚರಗೊಂಡಿದ್ದಾಳೆ.

ಚೀನಾದ 24 ವರ್ಷದ ಯುವತಿಯೊಬ್ಬಳು ನಾಲ್ಕು ತಿಂಗಳಿಂದ ಕೋಮದಲ್ಲಿದ್ದಳು. ಆದರೆ ಥೈವಾನಿಸೆ ಪಾಪ್ ಸ್ಟಾರ್ ಜೇ ಚೌ ಹಾಡುಗಳನ್ನು ಕೇಳಿ ಕೋಮಾದಿಂದ ಹೊರಬಂದಿದ್ದಾಳೆ. ಕಳೆದ ವರ್ಷ ನವೆಂಬರ್ ನಿಂದ ಯುವತಿ ಆಮ್ಲಜನಕದ ಕೊರತೆಯಿಂದ ಮೆದುಳು ಕಾರ್ಯನಿರ್ವಹಿಸದೇ ಕೋಮಾದಲ್ಲಿದ್ದಳು.

ಯುವತಿಯನ್ನು ಕೋಮಾದಿಂದ ಎಚ್ಚರಿಸಲು ನರ್ಸ್ ಗಳು, ಜೋಕ್ಸ್ ಮತ್ತು ನ್ಯೂಸ್ ಹೇಳುತ್ತಿದ್ದರು. ಆದರೆ ಅವರ ಪ್ರಯತ್ನ ಯಾವುದು ಪ್ರಯೋಜನವಾಗಿಲ್ಲ. ಏಕೆಂದರೆ ಆಕೆ ಮಾತ್ರ ಕೋಮಾದಿಂದ ಹೊರಬಂದಿಲ್ಲ. ಒಂದು ದಿನ ನರ್ಸ್ ಥೈವಾನಿ ಪಾಪ್ ಸ್ಟಾರ್ ಜೇ ಚೌ ಹಾಡುಗಳನ್ನು ಯುವತಿಗೆ ಕೇಳಿಸಿದ್ದಾರೆ. ಆಗ ಆಕೆಯ ಪಾದಗಳು ಚಲಿಸಿದಂತೆ ಕಂಡು ಬಂದಿದೆ. ಇದರಿಂದ ಯುವತಿಗೆ ಪಾಪ್ ಸ್ಟಾರ್ ಜೇ ಚೌ ಸಂಗೀತ ಇಷ್ಟ ಎಂದು ತಿಳಿದಿದೆ.

ಯುವತಿಗೆ ಇಷ್ಟವಾದ ಜೇ ಚೌ ಹಾಡುಗಳನ್ನು ಪ್ರತಿದಿನ ಕೇಳಿಸುತ್ತಿದ್ದರು. ಮಾರ್ಚ್ ನಲ್ಲಿ ಪಾಪ್ ಸ್ಟಾರ್ 2006 ಹಾಡಿದ್ದ “ರೋಸ್ಮೆರಿ” ಹಿಟ್ ಸಾಂಗ್ ಕೇಳಿಸಿದಾಗ ಆಕೆ ಕಣ್ಣು ತೆರೆದಿದ್ದು, ಕೈಗಳು, ಕಾಲು ಬೆರಳುಗಳನ್ನು ಅಲುಗಾಡಿಸಿದ್ದಾಳೆ.

ಯುವತಿ ಇಷ್ಟ ಪಟ್ಟ ಹಾಡನ್ನು ಆಸ್ಪತ್ರೆಯ ಸಿಬ್ಬಂದಿ ಹಾಡುತ್ತಿದ್ದಾಗ ವೈದ್ಯರು ಬಂದಿದ್ದಾರೆ. ಆಗ ಸಂಗೀತ ಹೇಗಿದೆ ಎಂದು ಕೇಳಿದ್ದಾರೆ. ಅದಕ್ಕೆ ಯುವತಿ ಪರವಾಗಿಲ್ಲ ಚೆನ್ನಾಗಿದೆ ಎಂದು ಉತ್ತರಿಸಿದ್ದಾಳೆ. ನಿಜಕ್ಕೂ ನಮಗೆ ಆಶ್ಚರ್ಯವಾಯಿತು ನರ್ಸ್ ಹೇಳಿದ್ದಾರೆ.